
la Regulamentul privind furnizarea energiei electrice
aprobat prin Hotărîrea ANRE nr. xxx/2026 din xx.xx.2026
CLAUZELE OBLIGATORII 
ale contractului de furnizare a energiei electrice consumatorului noncasnic
I. OBIECTUL CONTRACTULUI
1.1. Obiect al Contractului este furnizarea energiei electrice la locul(rile) de consum, specificat(te) în anexa la Contract, și reglementarea raporturilor dintre Furnizor și Consumatorul noncasnic privind furnizarea, utilizarea, facturarea, plata, condițiile de consum al energiei electrice, precum și alte condiții legate de furnizarea acesteia.
1.2. Puterea contractată și puterea totală a receptorilor electrici, categoria de fiabilitate a alimentării cu energie electrică a Consumatorului noncasnic, precum și alți parametri sunt stabiliți de părți în actele semnate de consumatorul noncasnic cu operatorul de sistem, în condițiile Regulamentului privind racordarea la rețelele electrice și prestarea serviciilor de transport și de distribuție a energiei electrice, precum și în anexe separate, care reprezintă părți integrante ale Contractului.
II. CONDIȚIILE DE FURNIZARE
2.1. Furnizorul furnizează Consumatorului noncasnic energia electrică contractată, iar Consumatorul noncasnic utilizează energia electrică în conformitate cu prevederile Contractului și cu respectarea strictă a actelor legislative și normative care reglementează furnizarea și utilizarea energiei electrice.
2.2. Evidența consumului de energie electrică este efectuată prin intermediul echipamentului de măsurare al Consumatorului noncasnic care este responsabil de integritatea acestuia. În cazul în care echipamentul de măsurare este instalat în limitele proprietății operatorului de sistem, responsabil de integritatea echipamentului de măsurare și a sigiliilor aplicate este operatorul de sistem. Operatorul de sistem asigură, la solicitare, accesul Consumatorului noncasnic la echipamentul de măsurare. În acest caz, Consumatorul noncasnic este în drept să aplice sigiliul său echipamentului de măsurare.
2.3. Lucrările de instalare, exploatare, deservire, reparare, verificare metrologică periodică și de înlocuire a echipamentului de măsurare al Consumatorului noncasnic se efectuează în conformitate cu Legea cu privire la energetică nr. 174 din 21 septembrie 2017 (Monitorul Oficial al R. Moldova, 364-370 art. 620 din 20 octombrie 2017) și Legea nr. 164/2025 cu privire la energia electrică (Monitorul Oficial al Republicii Moldova, 2025, nr.437-440, art.598), iar cheltuielile se suportă de către Consumatorul noncasnic.
2.4. Controlul echipamentului de măsurare și al sigiliilor aplicate acestuia se efectuează de către operatorul de sistem, după necesitate, și numai în prezența reprezentantului Consumatorului noncasnic.
2.5. Citirea indicilor echipamentului de măsurare în scopul facturării energiei electrice consumate de Consumatorul noncasnic, se efectuează de operatorul de sistem lunar. Personalul operatorului de sistem și utilizatorul de sistem sunt în drept să stabilească, de comun acord, timpul efectuării activităților pentru citirea indicilor echipamentului de măsurare.
2.6. Furnizorul este în drept să solicite operatorului de sistem deconectarea instalațiilor electrice ale Consumatorului noncasnic în următoarele cazuri: 1) în caz de neachitare de către consumatorul noncasnic a facturii, în decurs de 10 zile calendaristice de la data limită de plată indicată în factura, prezentată consumatorului noncasnic cu respectarea termenului prevăzut în Regulamentul pentru furnizarea energiei electrice; 2) dacă consumatorul noncasnic nu achită plata pentru energia electrică determinată de către furnizor conform sistemului paușal în cazul consumului de energie electrică prin evitarea echipamentului de măsurare, prin denaturarea indicațiilor echipamentului de măsurare sau alte modalități de consum neînregistrat de echipamentul de măsurare; 3) dacă a expirat termenul contractului de furnizare a energiei electrice, iar consumatorul noncasnic nu solicită prelungirea lui.
Deconectarea instalațiilor electrice ale consumatorului noncasnic în conformitate cu subpct. 3), se efectuează numai cu avizarea Consumatorului noncasnic. Avizul de deconectare se expediază sau se înmânează Consumatorului noncasnic cu cel puțin 15 zile calendaristice înainte de data preconizată pentru deconectare.
În situațiile prevăzute la subpunctul 1) și 2) din prezentul punct, Furnizorul îl informează pe consumatorul noncasnic, prin intermediul facturii de plată a energiei electrice, cu privire la posibilele consecințe în cazul neachitării în termen a facturii.
2.7. Furnizorul asigură deconectarea de la rețeaua electrică a instalațiilor electrice ce aparțin Consumatorului noncasnic, în cel mult 7 zile calendaristice de la data înregistrării cererii depuse de către Consumatorul noncasnic.
2.8. Reconectarea instalațiilor electrice se efectuează după înlăturarea de către Consumatorul noncasnic a motivelor de deconectare, într-un termen cât mai scurt posibil, dar nu mai târziu de 2 zile calendaristice de la data depunerii cererii de către Consumatorul casnic, și a achitării tarifului pentru reconectare, calculat conform Metodologiei de calculare, aprobare și aplicare a tarifelor reglementate pentru serviciile auxiliare prestate de operatorii de sistem din sectorul electroenergetic, aprobată de Agenția Națională pentru Reglementare în Energetică.
III. FACTURAREA ȘI PLATA ENERGIEI ELECTRICE
3.1. Contravaloarea energiei electrice furnizate este determinată de tariful în vigoare, aprobat de Agenția Națională pentru Reglementare în Energetică, și de cantitatea energiei electrice consumată pe parcursul perioadei de facturare.
3.2. Cantitatea energiei electrice furnizate Consumatorului noncasnic se determină în baza indicilor echipamentului de măsurare, citite la fiecare loc de consum, sau, în cazurile prevăzute în Regulamentul pentru furnizarea energiei electrice, se calculează prin estimare.
3.3. În cazul deteriorării echipamentului de măsurare sau dacă se constată încălcarea de către Consumatorul noncasnic a prevederilor Legii nr. 164/2025 cu privire la energia electrică, care a dus la consum de energie electrică prin evitarea echipamentului de măsurare, prin denaturarea indicațiilor echipamentului de măsurare sau alte modalități de consum neînregistrat de echipamentul de măsurare, contravaloarea energiei electrice consumate se calculează în conformitate cu prevederile Regulamentului pentru furnizarea energiei electrice.
3.4. Contravaloarea pierderilor de energie electrică în transformatoarele de forță și în liniile electrice ce aparțin Consumatorului noncasnic, se calculează în baza Instrucțiunii privind calcularea pierderilor de energie electrică activă și reactivă în elementele de rețea aflate la balanța consumatorului, aprobată prin Hotărârea Consiliului de Administrație al ANRE nr.246 din 02 mai 2007 (Monitorul Oficial nr.94-97/415 din 06 iulie 2007).
3.5. Consumul tehnologic de energie electrică, cauzat de factorul de putere din instalaţiile electrice ale consumatorului noncasnic se facturează numai în cazul în care factorul de putere Cos φ, calculat în punctul de delimitare, este mai mic de ____________(0,92 pentru instalația de utilizare racordată la tensiunea 0,4 kV și 0,87 la tensiunea 10(6) kV). Cantitatea consumului tehnologic de energie electrică, cauzat de factorul de putere din instalaţiile electrice ale consumatorului noncasnic se calculează în baza Instrucţiunii privind calcularea consumului tehnologic de energie electrică în reţelele de distribuţie, în funcţie de valoarea factorului de putere în instalaţiile de utilizare, aprobată prin Hotărârea Consiliului de administraţie al Agenţiei nr.89 din 13 martie 2003 (Monitorul Oficial al Republicii Moldova, 2003 nr. 99-103, art. 139).
3.6. Plățile prevăzute în Contract se vor efectua în bază de facturi emise de către Furnizor pentru fiecare loc de consum și înmânate Consumatorului noncasnic personal sau expediate prin poștă.
3.7. La solicitarea Consumatorului noncasnic, Furnizorul poate emite o singură factură pentru mai multe locuri de consum, la care se vor anexa calculele pentru fiecare loc de consum.
3.8. Furnizorul prezintă factura Consumatorului noncasnic cu cel puțin 10 zile calendaristice înainte de data-limită de plată a facturii.
3.9. Consumatorul noncasnic este obligat să achite facturile emise de către Furnizor în termenele indicate în factură.
3.10. Plata oricărei sume facturate se efectuează în lei, inclusiv prin transfer bancar pe contul Furnizorului. Se consideră drept dată de efectuare a plății, data la care suma plătită este depusă pe contul bancar al Furnizorului.
3.11. În cazul în care o factură emisă în baza Contractului nu este achitată până în ziua a treia de la data-limită de plată indicată în factură, Consumatorul noncasnic va plăti o penalitate de ____________din suma datorată pentru fiecare zi de întârziere a plății pentru energia electrică consumată, începând cu prima zi după data-limită de plată a facturii și până la data efectuării plății. Penalitatea nu se aplică în cazul facturilor eronate.
3.12. Furnizorul este în drept să solicite Consumatorului noncasnic plata preventivă în următoarele cazuri: 1) la reconectarea instalațiilor electrice ale Consumatorului noncasnic, deconectate pentru neachitarea facturilor pentru energia electrică; 2) în cazul în care în privința Consumatorului noncasnic a fost inițiată procedura de insolvabilitate; 3) în cazul contractelor de furnizare a energiei electrice încheiate în baza altui drept decât cel de proprietate a imobilului; 4) în cazul în care imobilul pentru care se solicită încheierea contractului de furnizare a energiei electrice este ipotecat, sechestrat, sau drepturile asupra acestuia constituie obiect al unui litigiu în instanța de judecată.
3.13. Suma plății preventive este stabilită de către Furnizor, conform prevederilor Regulamentului privind furnizarea energiei electrice.
3.14. În cazul specificat în punctul 3.12, subp. 1), plata preventivă se face de către Consumatorul noncasnic înainte de reînceperea furnizării energiei electrice. Dacă, pe parcursul unui an, Consumatorul noncasnic și-a onorat obligațiile prevăzute în Contract, Furnizorul îl va exonera de obligația plății preventive, cu excepția cazului expus la pct. 3.12. subpunct. 2) și 4).
3.15. Refuzul argumentat al Consumatorului noncasnic de a achita factura se aduce la cunoștința Furnizorului în termen de 5 zile lucrătoare de la data înmânării facturii.
3.16. Reclamațiile ulterioare achitării facturilor se soluționează între părți în termen de 10 zile lucrătoare de la data formulării și a depunerii reclamațiilor de către Consumatorul noncasnic.
IV. DREPTURILE ȘI OBLIGAȚIILE FURNIZORULUI
4.1. Furnizorul este în drept: 1) să includă suma, cauzată de emiterea unei facturi eronate în defavoarea Furnizorului, în plata pentru luna ulterioară depistării erorii. Furnizorul nu este în drept să perceapă plata datorată emiterii unei facturi eronate dacă faptul emiterii unei facturi eronate a fost depistat după expirarea termenului de prescripție, stabilit prin Codul civil al Republicii Moldova, adoptat prin Legea nr.1107-XV din 6 iunie 2002, sau în cazul în care nu demonstrează faptul și data emiterii unei facturi eronate; 2) să solicite de la Consumatorul noncasnic plata preventivă pentru reluarea furnizării energiei electrice, în cazurile prevăzute în Contract; 3) să aplice Consumatorului noncasnic tranșe de limitare a puterii în regimul de limitări sau restricții în sistemul electroenergetic, prestabilite de consumator cu operatorul de sistem în Convenția de Interacțiune; 4) să efectueze controlul regimului de consum pentru a constata respectarea de către Consumatorul noncasnic a puterii contractate; 5) să recalculeze consumul de energie electrică, conform sistemului paușal, în cazul constatării încălcării de către Consumatorul noncasnic a prevederilor Legii nr. 164/2025 cu privire la energia electrică care a dus la consum de energie electrică prin evitarea echipamentului de măsurare, prin denaturarea indicațiilor echipamentului de măsurare sau alte modalități de consum neînregistrat de echipamentul de măsurare; 6) alte drepturi prevăzute de Legea nr. 164/2025 cu privire la energia electrică, Regulamentul privind furnizarea energiei electrice și Regulamentul privind racordarea la rețelele electrice și prestarea serviciului de transport și distribuție a energiei electrice.
4.2. Furnizorul este obligat: 1) să respecte întocmai prevederile Contractului; 2) să asigure furnizarea energiei electrice Consumatorului noncasnic pentru fiecare loc de consum la parametrii de calitate stabiliți prin Legea nr. 164/2025 cu privire la energia electrică; 3) să expedieze lunar Consumatorului noncasnic factura emisă în baza indicilor echipamentului de măsurare pentru plata energiei electrice consumate la tariful în vigoare, aprobat de Agenție, cu cel puțin 10 zile calendaristice înainte de expirarea termenului-limită de plată a facturii, indicat în această factură; 4) să restituie Consumatorului noncasnic suma încasată suplimentar sau, la solicitarea Consumatorului noncasnic, să considere suma încasată suplimentar drept plată pentru următoarele decontări cu Consumatorul noncasnic; 5) să recupereze Consumatorului noncasnic pagubele cauzate; 6) să prezinte, la solicitarea Consumatorului noncasnic, informația privind istoricul de consum, plățile și penalitățile calculate și achitate; 7) să restituie datoriile acumulate față de Consumatorul noncasnic până la rezoluțiunea Contractului; 8) alte obligații prevăzute de Legea nr. 164/2025 cu privire la energia electrică, Regulamentul privind furnizarea energiei electrice și Regulamentul privind racordarea la rețelele electrice și prestarea serviciului de transport și distribuție a energiei electrice.
V. DREPTURILE ȘI OBLIGAȚIILE CONSUMATORULUI NONCASNIC
5.1. Consumatorul noncasnic este în drept: 1) să consume energia electrică furnizată la mai multe locuri de consum; 2) să declare rezoluțiunea sau suspendarea Contractului, prin sistarea furnizării energiei electrice pentru o perioadă de timp de cel puțin o lună, cu condiția achitării integrale a sumelor restante și după preavizarea Furnizorului cu cel puțin 7 zile calendaristice până la sistare sau rezoluțiune; 3) să fie prezent la controlul și verificarea echipamentului de măsurare, precum și citirea de către operatorul de sistem a indicilor echipamentului de măsurare a energiei electrice; 4) să solicite recalcularea cantității de energie electrică consumată (inclusiv a pierderilor tehnologice în transformatoarele de forță și branșament) pe parcursul ultimelor 3 luni, în cazul în care se stabilește că eroarea echipamentului de măsurare nu se încadrează în limitele admisibile; 5) să solicite de la Furnizor repararea prejudiciilor cauzate; 6) alte drepturi prevăzute de Legea nr. 164/2025 cu privire la energia electrică, Regulamentul privind furnizarea energiei electrice și Regulamentul privind racordarea la rețelele electrice și prestarea serviciului de transport și distribuție a energiei electrice.
5.2. Consumatorul noncasnic este obligat: 1) să respecte întocmai prevederile Contractului; 2) să achite integral plata pentru energia electrică consumată, precum și penalitățile facturate în conformitate cu Contractul, în termenul indicat în factură; 3) să respecte regimul de utilizare a instalațiilor de compensare a puterii reactive, stabilit în Contract; 4) să nu modifice unilateral parametrii de protecție și de reglaj automat, stabiliți de comun acord cu operatorul de sistem; 5) să utilizeze doar aparate, utilaj și materiale electrice care corespund normelor tehnice; 6) să sesizeze imediat Furnizorul în cazul depistării deteriorării echipamentului de măsurare sau a violării sigiliilor operatorului de sistem și să informeze despre aceasta în scris Furnizorul; 7) să nu ridice pe traseele liniilor electrice construcții, să nu sădească arbori, să nu depoziteze materiale, precum și să nu execute lucrări subterane sau care pot crea obstacole, pune în pericol viața sau împiedica Operatorul de sistem să efectueze lucrări de exploatare și întreținere a instalațiilor ce-i aparțin; 8) alte obligații prevăzute de Legea nr. 164/2025 cu privire la energia electrică, Regulamentul privind furnizarea energiei electrice și Regulamentul privind racordarea la rețelele electrice și prestarea serviciului de transport și distribuție a energiei electrice.
5.3. În legătură cu executarea prezentului Contract, Consumatorul noncasnic beneficiază de drepturi și trebuie să execute obligații față de operatorul de sistem, în modul și în condițiile stabilite în Legea nr. 164/2025 cu privire la energia electrică și în Regulamentul pentru furnizarea energiei electrice.
VI. RESPONSABILITATEA PĂRȚILOR
6.1. Pentru neexecutarea sau executarea necorespunzătoare a obligațiilor asumate prin Contract, precum și pentru daunele cauzate, părțile răspund conform prevederilor Contractului și ale legislației.
6.2. Furnizorul nu poartă răspundere pentru nerespectarea parametrilor de calitate ai energiei electrice, condiționată de instalația de utilizare ce aparține Consumatorului noncasnic.
6.3. Pagubele Consumatorului noncasnic rezultate în urma accidentelor produse în instalația lui de utilizare, ca urmare a nerespectării de către el a normelor și a instrucțiunilor de exploatare în vigoare, sunt suportate integral de către acesta.
6.4. Părțile sunt exonerate de orice răspundere pentru neexecutarea sau executarea necorespunzătoare, totală sau parțială, a obligațiilor ce decurg din Contract, dacă aceasta nu se datorează culpei lor.
6.5. Neînțelegerile care decurg din interpretarea și/sau executarea Contractului, care nu pot fi soluționate pe cale amiabilă sau de către Agenția Națională pentru Reglementare în Energetică, vor fi înaintate spre soluționare instanței de judecată.
VII. SISTAREA, DECONECTAREA ȘI RECONECTAREA LA REȚEAUA ELECTRICĂ A INSTALAȚIEI DE UTILIZARE CE APARȚINE CONSUMATORULUI NONCASNIC
7.1. Se permite sistarea furnizării energiei electrice pe o perioadă de timp de cel puțin o lună, la cererea în scris a Consumatorului noncasnic, depusă la oficiul Furnizorului cu cel puțin 7 zile calendaristice înainte de data sistării. În acest caz, Consumatorul noncasnic este obligat să achite integral plata pentru cantitatea de energie electrică facturată, precum și tariful pentru deconectare, aprobat de Agenție.
7.2. Furnizorul este în drept să solicite, iar operatorul de sistem deconectează în termen de cel mult 4 zile lucrătoare instalațiile electrice ce aparțin consumatorului noncasnic în următoarele cazuri: 1) în caz de neachitare de către consumatorul noncasnic a facturii, în decurs de 10 zile calendaristice de la data limită de plată indicată în factura prezentată consumatorului noncasnic cu respectarea termenului prevăzut în Regulamentul privind furnizarea energiei electrice; 2) dacă consumatorul noncasnic nu achită plata pentru energia electrică determinată de către furnizor conform sistemului paușal în cazul consumului de energie electrică prin evitarea echipamentului de măsurare, prin denaturarea indicațiilor echipamentului de măsurare sau alte modalități de consum neînregistrat de echipamentul de măsurare; 3) dacă a expirat termenul contractului de furnizare a energiei electrice, iar consumatorul noncasnic nu solicită prelungirea lui. 4) refuzului consumatorului noncasnic de a încheia contract de furnizare a energiei electrice cu un furnizor după expirarea termenului furnizării de ultimă opțiune.
7.3. Deconectarea de la rețeaua electrică a instalațiilor electrice ale consumatorului noncasnic se efectuează pe parcursul zilelor de luni, marți, miercuri și joi, cu excepția zilelor de sărbătoare nelucrătoare sau cu o zi înainte de ziua de sărbătoare nelucrătoare, în intervalul de timp 8.00 – 18.00. Deconectarea instalațiilor electrice ale consumatorului noncasnic în conformitate cu pct. 7.2. subpunctele 3) și 4) din prezentul contract se efectuează numai după avizarea consumatorului noncasnic. Avizul de deconectare se expediază sau înmânează consumatorului noncasnic de furnizor cu cel puțin 5 zile calendaristice înainte de data preconizată pentru deconectare. Consumatorul noncasnic se notifică despre deconectarea de la rețeaua electrică a locului de consum conform pct. 7.2. subpunct 3) și 4) cu 15 zile calendaristice înainte.
În situațiile prevăzute la pct. 7.2. subpunctele 1) și 2) din prezentul contract furnizorul îl informează pe consumatorul noncasnic prin intermediul facturii de plată a energiei electrice, cu privire la posibilele consecințe în cazul neachitării în termen a facturii.
7.4. Furnizorul asigură deconectarea de la rețeaua electrică de distribuție a instalațiilor electrice ce aparțin Consumatorului noncasnic, la cerere, în cel mult 7 zile calendaristice de la data înregistrării cererii depuse în scris de către Consumatorul noncasnic.
7.5. Reconectarea instalațiilor electrice la rețeaua electrică de distribuție se efectuează după înlăturarea de către Consumatorul noncasnic a motivelor de deconectare, într-un termen cât mai scurt posibil, dar nu mai târziu de 2 zile lucrătoare de la data achitării tarifului pentru reconectare, calculat conform Metodologiei de calculare, aprobare și aplicare a tarifelor reglementate pentru serviciile auxiliare prestate de operatorii de sistem din sectorul electroenergetic, aprobată de Agenția Națională pentru Reglementare în Energetică.
VIII. MODIFICAREA ȘI REZOLUȚIUNEA CONTRACTULUI
8.1. Contractul poate fi modificat de părți numai în formă scrisă, prin acord adițional, semnat de părți și anexat la Contract. Dacă, ulterior încheierii Contractului, intră în vigoare noi acte legislative sau normative ori se modifică cele existente, care stabilesc reguli noi de furnizare, utilizare și facturare a energiei electrice, părțile contractante vor aplica noile reguli, iar furnizorul notifică consumatorul noncasnic cu privire la modificările operate în legislație.
8.2. Rezoluțiunea contractului de furnizare a energiei electrice are loc în următoarele cazuri: 1) din inițiativa Consumatorului noncasnic, cu preavizarea Furnizorului, cu cel puțin 7 zile calendaristice până la data la care se solicită rezoluțiunea, cu condiția achitării integrale a datoriilor acumulate față de Furnizor până la data rezoluțiunii; 2) din inițiativa Furnizorului, dacă, în termen de 30 zile calendaristice din momentul deconectării instalațiilor electrice ale Consumatorului noncasnic de la rețeaua electrică, Consumatorul noncasnic nu a înlăturat cauzele pentru care au fost deconectate instalațiile sale electrice și nu a solicitat reconectarea lor.
XI. CLAUZE SPECIALE
9.1. Contractul intră în vigoare la data semnării lui de ambele părți și este valabil până la expirarea termenului prevăzut în Contract sau până la încetarea Contractului, în conformitate cu actele legislative și normative în domeniu
9.2. Orice notificare adresată de către una dintre părți celeilalte este valabilă dacă este întocmită în formă scrisă și transmisă la sediul cu adresa indicată în Contract. Sesizările operative, în scris sau prin telefon, Furnizorul le va recepționa prin intermediul serviciului telefonic.
9.3. Toți termenii utilizați în Contract vor fi interpretați în sensul Legii cu privire la energetică, a Legii nr. 164/2025 cu privire la energia electrică și a Regulamentului privind furnizarea energiei electrice. În situațiile neprevăzute de Contract, părțile se călăuzesc de prevederile legislației în vigoare și de hotărârile Agenției Naționale pentru Reglementare în Energetică.
X. CARACTERISTICILE DE FURNIZARE A ENERGIEI ELECTRICE
___________________________________________________________ (numărul locului de consum (NLC), denumirea locului de consum, adresa poștală) ___________________________________________________________ (denumirea consumatorului noncasnic, sediul nr. de identificare IDNO)
10.1. Puterea contractată _________________________________________ kW.
10.2. Tensiunea nominală în punctul de delimitare_________________ V.
10.3. Durata abaterilor admisibile limită, durata abaterilor admisibile ale tensiunii, valorile abaterii admisibile a tensiunii și valorile abaterii admisibile limită a tensiunii sunt stabilite în conformitate cu standardul național.
10.4. Numărul orelor de utilizare a puterii contractate _________________________
10.5. Energia reactivă inductivă pentru care Consumatorul noncasnic nu suportă plăți adiționale corespunde factorului de putere cos φ ≥ _________ (0,92 pentru Consumatorul racordat la tensiunea 0,4 kV și 0,87 la tensiunea 10(6) kV).
10.6. Energia reactivă capacitivă pentru care Consumatorul noncasnic nu suportă plăți adiționale se reglementează prin condițiile anexei la Contract.
10.7. Categoria de fiabilitate a alimentării cu energie electrică _________________.
10.9. Parametrii liniei electrice în sectorul cuprins între punctul de delimitare și locul instalării echipamentului de măsurare a energiei electrice: a) tensiunea nominală _________________ kV b) lungimea _________________ km c) secțiunea transversală _________________ mm2 d) tipul liniei _________________ LEA, LEC e) tip metal al firului _________________ (Al, Cu, Fe) (monofilar, multifilar)
